คุณวรุตม์ พรหมบุญ ให้แง่คิดการสอนลูกให้รู้จักค่าของเงิน
ในช่วงที่เศรษฐกิจกำลังซบเซาอยู่นี้  คุณพ่อคุณแม่ในอเมริกา  กำลังหันมาให้ความสนใจด้านการสอนลูกให้รู้จักค่าของเงินกันมากขึ้น
คุณวรุตม์ พรหมบุญ นอกจากจะเป็นผู้อำนวยการฝ่ายวิจัยพันธบัตร บริษัท ING ที่สิงคโปร์แล้ว ยังเป็นคุณพ่อของน้องแม็ท อายุ 6 ขวบ และน้องฟินน์ อายุ 2 ขวบด้วย คุณวรุตม์ ได้พยายามปลูกฝังความรู้ความเข้าใจให้ลูกๆ ได้รู้ค่าของเงินมาตั้งแต่เล็กๆ ด้วยการสอนลูกว่า พ่อแม่ต้องทำงานหนัก ลูกต้องรู้จักประหยัด และให้เขารู้จักจัดลำดับความสำคัญของของที่ต้องการจะซื้อ ตลอดจนให้ลูกรู้ว่า ของอย่างเดียวกันอาจมีหลายราคา แต่ที่สำคัญที่สุดคือคุณวรุตม์สอนลูกว่า เงินไม่ใช่ทุกสิ่งทุกอย่าง เงินซื้อไม่ได้ทุกอย่าง คุณวรุตม์เล่าถึงประสบการณ์ส่วนตัวที่คุณพ่อคุณแม่สอนว่า ไม่ใช่เป็นการหาเงินให้ได้มากๆ แต่เป็นการใช้เงินให้ถูกต้อง สุดท้าย คุณวรุตม์อธิบายถึงบัญชีเงินฝากที่คุณพ่อคุณแม่ในอเมริกา สามารถเปิดไว้เก็บเงินสะสมเป็นค่าเล่าเรียนลูกได้ แบบที่เรียกว่า educational IRA รับฟังรายละเอียดเพิ่มเติมจากคุณชนิดา อังคณารักษ์